En trafikulykke er lige nu skyld i, at Vildsundbroen er spærret.

En personbil er onsdag eftermiddag blevet ramt af en lastbil på Vildsundbroen, som forbinder Morsø og Thy, og derfor er broen lige nu spærret i begge retninger. Det fortæller vagtchef hos Midt- og Vestjyllands Politi, Anders Olesen. - Vi fik meldingen klokken 15.14 her til eftermiddag, og vi har umiddelbart ikke overblik over, hvornår vejen åbner igen. - Vi er på stedet, og personbilen skal flyttes af en redningsbil. Der går formentlig en times tid eller deromkring, før vi kan åbne broen igen, siger Anders Olesen. Ingen personer er kommet noget til Vagtchefen forklarer også, at ingen personer er kommet til skade i ulykken. Politiet skal nu have afhørt parterne, ryddet vejen efter sammenstødet og undersøgt sagen nærmere.